Document ID: /roh_data/filtered/fineweb-2-filterrobots_roh.jsonl.gz/47920

A Zernez ha la radunanza communala concedì in credit da 1,5 milliuns francs per sanar il provediment da l'aua da baiver en la Val Sarsura.
Vitiers ha il suveran da Zernez approvà ina prefinanziaziun da 3,6 milliuns francs per sanar ed engrondir la chasa da scola. L'entir project ch'è gia en construcziun custa 9,6 milliuns francs.
Ultra da quai ha la radunanza communala approvà il quint 2020 che serra cun in surpli d'entradas da 92'000 francs tar entradas totalas da 21,5 milliuns.